LOXLEY ผุด 2 บ.ย่อย ลุยตั้งโรงงานกำจัดขยะเพื่อผลิตไฟฟ้า-ธุรกิจอาหาร
LOXLEY ผุด 2 บ.ย่อย ลุยตั้งโรงงานกำจัดขยะเพื่อผลิตไฟฟ้า-นำเข้า ขายส่ง จัดจำหน่ายวัตถุดิบและผลิตอาหาร
18 ม.ค. 2561

บริษัท ล็อกซเล่ย์ จำกัด (มหาชน) หรือ LOXLEY เปิดเผยว่า บริษัทได้จัดตั้งบริษัท ล็อกซเล่ย์ เอ็นไวรอนเมนทอล ไดมามิกส์ จำกัด เพื่อผลิต ประกอบ จำหน่าย ให้คำปรึกษา แนะนำ บริหารจัดการเรื่องกำจัดขยะ จัดตั้งโรงงานกำจัดขยะเพื่อผลิตไฟฟ้า มีทุนจดทะเบียน 8.5 ล้านบาท โดยบริษัทถือหุ้น 94.1176%
นอกจากนี้ บริษัทยังจัดตั้งบริษัท เดอะ ฟู้ดซอร์ส จำกัด เพื่อนำเข้า ขายส่ง จัดจำหน่ายวัตถุดิบและผลิตอาหาร มีทุนจดทะเบียน 3 ล้านบาท โดยบริษัทถือหุ้น 90% ซึ่งการลงทุนจัดตั้งบริษัทใหม่ดังกล่าวคาดว่าจะได้รับเงินปันผล และการขยายธุรกิจที่เกี่ยวข้องในอนาคต
อีกทั้ง บริษัทยังได้ยกเลิกบริษัทย่อยที่ไม่ได้ดำเนินธุรกิจแล้ว คือ บริษัท แอล ฟอร์ซ 1 จำกัด เป็นบริษัทย่อยที่บริษัทถือหุ้นอยู่ 60% ซึ่งการเลิกบริษัทดังกล่าวมิได้ส่งผลกระทบต่อการดำเนินงานของบริษัทแต่อย่างใด